CELEX: C2004/094/70
Language: da
Date: 2004-04-17 00:00:00
Title: Sag C-107/04: Anmodning om præjudiciel afgørelse forelagt ved kendelse afsagt den 1. december 2003 af Tribunal Supremo, Fjerde Afdeling for Forvaltningssager, i sagen Comité Andaluz de Agricultura Ecológica mod Administración General del Estado, støttet af Comité Aragonés de Agricultura Ecológica.

17.4.2004   
            
            
               DA
            
            
               Den Europæiske Unions Tidende
            
            
               C 94/31
            
         Anmodning om præjudiciel afgørelse forelagt ved kendelse afsagt den 1. december 2003 af Tribunal Supremo, Fjerde Afdeling for Forvaltningssager, i sagen Comité Andaluz de Agricultura Ecológica mod Administración General del Estado, støttet af Comité Aragonés de Agricultura Ecológica.
   (Sag C-107/04)
   (2004/C 94/70)
   Ved kendelse afsagt den 1. december 2003, indgået til Domstolens Justitskontor den 1. marts 2004,
   har Tribunal Supremo, Fjerde Afdeling for Forvaltningssager, i sagen Comité Andaluz de Agricultura Ecológica mod Administración General del Estado, støttet af Comité Aragonés de Agricultura Ecológica, forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               1.
            
            
               Skal Rådets forordning (EØF) nr. 2092/1991 (1) af 24. juni 1991, som suppleret ved Rådets forordning (EF) nr. 1804/1999 (2) af 19. juli 1999, om økologisk produktionsmetode for landbrugsprodukter og om angivelse heraf på landbrugsprodukter og levnedsmidler fortolkes således, at betegnelserne »Biológico« og »Ecológico« og forkortelserne »Bio« og »Eco« er angivelser, der lader forbrugeren formode, at produktet eller dets ingredienser er blevet fremstillet i overensstemmelse med reglerne om økologisk produktionsmetode?
            
         
               2.
            
            
               Skal Rådets forordning (EØF) nr. 2092/1991 af 24. juni 1991, som suppleret ved Rådets forordning (EF) nr. 1804/1999 af 19. juli 1999, om økologisk produktionsmetode for landbrugsprodukter og om angivelse heraf på landbrugsprodukter og levnedsmidler fortolkes således, at betegnelserne »Biológico« og »Ecológico« og forkortelserne »Bio« og »Eco« nødvendigvis er forbeholdt produkter, der er fremstillet i overensstemmelse med reglerne om økologisk produktionsmetode i den nævnte forordning?
            
         
               3.
            
            
               Skal artikel 2 i Rådets forordning (EØF) nr. 2092/1991 af 24. juni 1991, som suppleret ved Rådets forordning (EF) nr. 1804/1999 af 19. juli 1999, om økologisk produktionsmetode for landbrugsprodukter og om angivelse heraf på landbrugsprodukter og levnedsmidler fortolkes således, at bestemmelsen begrænser forbeholdet af betegnelserne »Ecológico« og forkortelsen »Eco« på spansk til kun at omfatte produkter, der er fremstillet i overensstemmelse med reglerne om økologisk produktionsmetode i den nævnte forordning, således at det ikke nødvendigvis er i strid med fællesskabsretten, at betegnelserne »Biológico« og forkortelsen »Bio« i Spanien anvendes for ikke-økologiske produkter, hvis brugen af denne betegnelse og forkortelse har ændret sig således, at den anvendes som en generel betegnelse, som i Spanien ikke anvendes som betegnelse for levnedsmidler med bestemte kendetegn, der har relation til den økologiske produktionsmetode?
            
         
      (1)  EFT L 198 af 22.7.1991, s. 1.
   
      (2)  EFT L 222 af 24.8.1999, s. 1.